Eli+idéutvikling+i+photoshop

=Bokomslag "Verden bakenfor"= Oppgaven jeg har valgt er å lage et bokomslag. Målgruppen for oppgaven er 8 klasse. Fokus vil være å jobbe i lag, med kontraster og dybdevirkning. Jeg har valgt en barnebok, "Verden bakenfor". Bildene er valgt med tanke på tydelig å vise lagfunksjonen i photoshop. Resultatet er 4 forslag. Jeg ville fokusere på forgrunn og bakgrunn. Vise 2 verdener, en nær og en fjern. Jeg ville forsøke å skape nyskjerrighet for hva som måtte være bak muren. I fargelæren skal man bruke kalde farger som fjerne og varme som nære. Jeg valgte en del av forgrunnen som sort/hvitt for å skape kontrast. Dette gjorde at noen av bakgrunnene måtte være i varme farger.




 * Prosess:**

Flytte et bilde over på et annet: Jeg velger førstet nytt dokument, velg **File - New,** dette blir bakgrunn. Så finner jeg det bildet jeg vil ha som forgrunn, velg **File - Open.** Jeg passer på at dette bildet er aktivisert, deretter velger jeg **rektangulært markeringsverktøy** og markerer den delen av bildet jeg vil ha. Ved å bruke **flytte verktøy** kan jeg dra den markerte delen av bilde over på bakgrunnen. Jeg drar og slipper, da legger den seg oppå bakgrunnen. På **Edit - Undo** eller **Step Backwards** kan man angre. Hurtigtast for å fjerne en markering er **Ctrl+D**, for å angre **Ctrl+Z**.



Fjerne deler av et bilde: Nå skal jeg fjerne det som er inne i portåpningen. Jeg velger **forstørrelsesglass** for lettere å se hva jeg gjør, og så **viskelær**. På andre verktøylinje, øverst, kan jeg velge å zoome inn eller ut (glass med + eller -). Hurtigtast for å zoome ut er **alt+klikk**. Størrelsen på viskelæret kan justeres på andre verktøylinje, øverst. Jeg bruker viskelær og ikke tryllestav fordi fargene i dette bildet er ganske like. Tryllestaven vil få problemer med å skille dem fra hverandre.

Klippe ut en figur: Jeg åpner det andre bildet som skal være med i forgrunnen. Her skal jeg klippe ut dukken. Det er stor kontrast mellom objekt og bakgrunn og jeg velger **tryllestav**. Jeg markerer bakgrunnen og trykker deretter **delete** eller **spaceback.** Når all bakgrunn er fjernet kan jeg bruke **flytteverktøyet** og dra dukken over på det andre bildet.

Justere farge og eksponering For å justere eksponeringen på dukkebildet gå jeg til **Image - Adjustments - Exposure**. Jeg velger å lysne og lage dukken skarpere. For å skape mer kontrast mellom forgrunnsbildene og forgrunn og bakgrunn gjør jeg om porten til sort/hvitt, **Image - Adjustments - Black&White**.



Skalere Dukken er alt for stor for porten, den må bli mindre. Jeg velger også å beskjære og forstørre porten slik at den kommer nærmere. Dukken plasseres på venstre side av porten med leseretningen. Dukken er ment å være en "portvakt" som fører oss inn i verdenen bak porten. For å skalere går jeg til **Edit - Transform - Scale**. Hurtigtast for å forandre størrelse er **Ctrl+T.**

Jobbe i lag: Jeg velger flere bakgrunnsbilder for å se hva som gir mest dybdevirkning. Jeg merker med **markeringsverktøy** og drar med **flytteverktøy** på samme måte som på første bilde. Bildet legger seg foran de andre. Jeg kan forandre rekkfølgen på lagene ved å gå til lagpaletten, ta tak i ønsket lag og dra det opp eller ned. For å kunne jobbe med et lag må jeg aktivisere det. Jeg klikker på ønsket lag på lagpaletten, det blir blått og jeg har tilgang. Jeg kan også gjøre et lag usynlig ved å trykke på øyet til venstre.



Overgang mellom 2 bilder: Jeg har også valgt et bakgrunnsbilde med en kamel og hav. Vannet som forsvinner i horisonten gir dybdefølelse. Men jeg vil skape mer avstand ved å legge til litt strand, jeg er ikke fornøyd med overgangen mellom bak og forgrunn. Jeg markerer en del av stranden og drar det over. Det er veldig lite, men går an å skalere opp.



Nå har jeg bare de 2 lagene jeg skal jobbe med synlig. Da blir det lettere å se hva jeg gjør. Hvert av bildene legger seg som egne lag. Jeg lar bildene overlappe hverandre med vannet som øverste lag. Så velger jeg **viskelær** med **opacitet** på 46%, da vil det viske gjennomskinnelig. Jeg visker bort deler av vannet, slik at vann og strand går mer i hverandre.

På bakgrunnsbildet med trær har jeg også lagt til sand, som en vei eller oppkjørsel, for å øke dybdenvirkningen. Men her har jeg brukt **kloneverktøy** på overgangen. Med kloneverktøy kan man kopiere en del av et bilde og "male" med det et annet sted. Jeg passer på å være i laget med gress, velger **Kloneverktøy**, holder **alt**knappen nede og klikker på gresset. Så aktiviserer jeg laget med sand, setter ned opaciteten også her og maler gress på sanden slik at overgangen blir mykere. Man må huske på å være i riktig lag. Jeg ser at sanden kunne hatt en kaldere farge, den står for mye frem.